News Update: BlackRock มองหุ้นฮ่องกง “น่าสนใจมาก” ชี้หุ้นจีนหลายตัวร่วงสู่ระดับที่ไม่เคยคิดว่าจะเป็นไปได้ หวังแรงหนุนจากหน่วยงานกำกับดูแลจีน - FINNOMENA
ผู้จัดการกองทุนของ BlackRock มองหุ้นฮ่องกง “น่าสนใจมาก” เห็นโอกาสจากการร่วงแรงก่อนหน้านี้ รวมถึงความเคลื่อนไหวของหน่วยงานกำกับดูแลจีนที่ต้องการรักษาเสถียรภาพตลาดการเงินที่ทรุดโทรม
23 มี.ค. 2565

ผู้จัดการกองทุนของ BlackRock มองหุ้นฮ่องกง “น่าสนใจมาก” เห็นโอกาสจากการร่วงแรงก่อนหน้านี้ รวมถึงความเคลื่อนไหวของหน่วยงานกำกับดูแลจีนที่ต้องการรักษาเสถียรภาพตลาดการเงินที่ทรุดโทรม
BlackRock บริษัทจัดการกองทุนขนาดใหญ่ที่สุดในโลกกล่าวว่า ในช่วงวิกฤติมูลค่าหุ้นจีนหลายตัวร่วงไปสู่ระดับที่ไม่เคยคิดว่าจะเป็นไปได้ และหุ้นที่ซื้อขายในตลาดหุ้นฮ่องกงส่วนใหญ่คือบริษัทในจีน
BlackRock คือบริษัทต่างชาติแห่งแรกที่ได้รับอนุญาติให้จัดตั้งกองทุนในประเทศจีน โดยบริษัทเตรียมเปิดตัวกองทุนกองที่ 2 อีกครั้ง หลังเปิดตัวกองทุนแรกไปเมื่อ 2 เดือนที่แล้ว
ซึ่งกองทุนดังกล่าวได้ปรับตัวลงมา 6.5% ตั้งแต่จัดตั้งกองทุน ขณะที่ดัชนี Hang Seng ร่วงลงมา 8.9% ในปีนี้
อย่างไรก็ตาม ตลาดหุ้นจีนยังคงร่วงต่อเนื่องในวันจันทร์ (21 มี.ค.) เพราะนักลงทุนมองว่า นโยบายสนับสนุนอาจไม่เพียงพอที่จะหนุนการเติบโต แม้ว่านายกฯ จีน “หลิว เหอ” ได้ออกมาให้คำมั่นก่อนหน้านี้ว่าจะสร้างเสถียรภาพในตลาดเพื่อกระตุ้นการฟื้นตัวก็ตาม
โดย BlackRock ได้ลงทุนใน 2 เฮดจ์ฟันด์สายควอนต์ที่ใหญ่ที่สุดจากทั้งหมด 5 กองในจีน เพราะมองเห็นมูลค่าระยะยาวในหุ้นจีนหลังเกิดความวุ่นวานในตลาดเมื่อเร็วๆ นี้
2 เฮดจ์ฟันด์ดังกล่าวคือ Lingjun Investment และ Ubiquant
โดย Lingjun บอกให้ผู้ลงทุนถือสินทรัพย์โดยคำนึงถึงมุมมองในระยะยาว ขณะที่ Ubiquant ให้คำมั่นว่าจะลงทุน 10 ล้านหยวนหรือประมาณ 1.6 ล้านดอลลาร์ ทุกๆ เดือนเป็นเวลา 3 ปี รวมกับคำมั่นก่อนหน้านี้ในเดือน ม.ค. ที่บอกว่าจะลงทุนเพิ่ม 100 ล้านหยวน
โดยกลุ่มหุ้นที่กองทุนจีนของ BlackRock มองว่าน่าสนใจคือ หุ้นกลุ่มพลังงานใหม่ การเงิน และผู้บริโภค
อ้างอิง: https://www.bloomberg.com/news/articles/2022-03-22/blackrock-says-hong-kong-stocks-extremely-attractive-post-rout?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BlackRock
News Update
ตลาดหุ้นจีน
ตลาดหุ้นฮ่องกง
หุ้นจีน
หุ้นฮ่องกง
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA